Vesna Vulović
Vesna Vulović (rođena 3. januara 1950) ušla je u Ginisovu knjigu rekorda kao osoba koja je preživjela pad sa visine 10.160 metara bez padobrana. Pad se desio 26. januara 1972. iznad sela Srbská Kamenice u Čehoslovačkoj (današnja Češka). Emigrantski ustaški terorista je postavio bombu u avion JATa na letu 367[nedostaje referenca], koja je raznijela DC-9-30. Vesna Vulović je preživjela pošto je bila vezana za svoje sjedište u srednjem dijelu aviona koji je, poslije eksplozije, ostao spojen za toalete i pao na snijegom pokrivenu planinu. Ono što je interesantno je da 22-godišnja stjuardesa nije čak ni bila predviđena za taj let, bila je zamjenjena sa drugom stjuardesom koja se također zvala Vesna. Vesna Vulović je bila jedina preživjela. Nastavila je da radi za JAT, ali ne kao stjuadresa, već za šalterom nakon potpunog oporavka od povreda među kojima su bile fraktura lobanje, obje slomljene noge i tri slomljena pršljena, od kojih je jedan bio zgnječen zbog čega je ostala privremeno paralizovana od pojasa nadolje. Prohodala je nakon nekoliko mjeseci, poslije više uzastopnih operacija. Vesna Vulović je primila titulu za Ginisov rekord od Pola Mekartnija. Kasnije je postala nacionalni heroj u Jugoslaviji.